Αισθηματική ταινία

[μικρογραφία|270x270εσ| Ο [Τάιρον Πάουερ αγκαλιάζει με πάθος την Άλις Φέι στην ταινία του 1938 *Ξανανθίζουν τα ρόδα*.]]
Οι **αισθηματικές ταινίες** είναι ρομαντικές ερωτικές ιστορίες που καταγράφονται σε οπτικά μέσα για μετάδοση στους κινηματογράφους ή στην τηλεόραση και που εστιάζουν στο πάθος, το συναίσθημα και την ερωτική σχέση των κύριων χαρακτήρων. Συνήθως η σχέση τους παρουσιάζεται μέσω ραντεβού, φλερτ ή γάμου. Αυτές οι ταινίες τοποθετούν την αναζήτηση του έρωτα στο επίκεντρο της πλοκής. Ενίοτε, οι εραστές αντιμετωπίζουν εμπόδια όπως οικονομικά, σωματικές ασθένειες, διάφορες μορφές διακρίσεων, ψυχολογικούς περιορισμούς ή οικογενειακές αντιστάσεις. Όπως σε όλες τις βαθιές ερωτικές σχέσεις, οι εντάσεις της καθημερινής ζωής, οι πειρασμοί (της απιστίας) και η ασυμφωνία χαρακτήρων φέρνουν εμπόδια στη σχέση των εραστών.

Οι αισθηματικές ταινίες συχνά ασχολούνται με τον κεραυνοβόλο έρωτα, τον νεανικό έρωτα, τον έρωτα δίχως ανταπόκριση, τον απαγορευμένο έρωτα, τον πλατωνικό έρωτα, τον παθιασμένο έρωτα, τη θυσία για τον έρωτα, του καταστροφικού έρωτα και του τραγικού έρωτα. Οι αισθηματικές ταινίες χρησιμεύουν ως αποδράσεις και φαντασιώσεις για τους θεατές, ειδικά αν οι δύο πρωταγωνιστές ξεπεράσουν τελικά τις δυσκολίες τους, δηλώσουν τον έρωτά τους, που συχνά επισφραγίζεται με ένα φιλί στο τέλος της ταινίας. Στις αισθηματικές τηλεοπτικές σειρές, η ανάπτυξη τέτοιων ερωτικών σχέσεων μπορεί να εκτυλίσσεται πολλά επεισόδια, ενώ διαφορετικοί χαρακτήρες μπορεί να μπλέκονται σε διαφορετικές σχέσεις.

Ο σεναριογράφος και πανεπιστημιακός Έρικ Ρ. Ουίλιαμς ορίζει τις αισθηματικές ταινίες ως ένα από τα έντεκα γενικά είδη στην ταξινομία των σεναρίων του, υποστηρίζοντας ότι όλες οι ταινίες μυθοπλασίας μεγάλου μήκους μπορούν να ταξινομηθούν ανάλογα με βάση αυτά τα γενικά είδη. Τα άλλα δέκα γενικά είδη είναι ταινία δράσης, αστυνομική ταινία, ταινία φαντασίας, ταινία τρόμου, ταινία επιστημονικής φαντασίας, κωμωδία, αθλητική ταινία, θρίλερ, πολεμική ταινία και γουέστερν.

## Υποείδη
[μικρογραφία|340x340px| [Αφίσα του *[[Όσα παίρνει ο άνεμος (ταινία)|Όσα παίρνει ο άνεμος]]* (1939)]]

### "Γυναικεία" ταινία
Ο όρος **"γυναικεία" ταινία** αναφέρεται σε αισθηματικές ταινίες που απευθύνονται κυρίως σε γυναικείο κοινό. Παρόλο που πολλές αισθηματικές  ταινίες μπορεί να απευθύνονται σε γυναίκες, αυτό δεν είναι καθοριστικό χαρακτηριστικό τους. Αντίστοιχα, μια "γυναικεία" δεν έχει απαραίτητα τον έρωτα ως κεντρικό θέμα, ούτε περιστρέφεται απαραίτητα γύρω από τη ερωτική σχέση των χαρακτήρων. Ως εκ τούτου, οι όροι αυτοί δεν είναι ταυτόσημοι. Κάποιες ταινίες αυτού του είδους είναι τα *[[Τζίλντα]]*, *[[Τα κόκκινα παπούτσια]]*, *[[Λογική και ευαισθησία (ταινία)|Λογική και ευαισθησία]]*, *[[Οι άντρες προτιμούν τις ξανθές]]*, *[[Dirty Dancing]]*, *[[Το Ημερολόγιο|Το ημερολόγιο]]*, *Αγαπημένε μου Τζον*, *[[Κεραυνοβόλος Έρωτας (ταινία)|Κεραυνοβόλος έρωτας]], [[Θέλμα & Λουίζ]], [[Πενήντα Αποχρώσεις του Γκρι (ταινία)|Πενήντα αποχρώσεις του γκρι]]*, *[[Άγρυπνος στο Σιάτλ]]*, *Έχετε μήνυμα στον υπολογιστή σας* και *Ρωμαίος και Ιουλιέτα.*

### Ιστορικό ειδύλλιο
Γνωστη και ως επικό ειδύλλιο, αυτή η αισθηματική ιστορία εκτυλίσσεται σε ταινίες εποχής, συνήθως κατά τη διάρκεια ενός πολέμου, μιας επανάστασης ή κάποιας άλλης τραγωδίας. Τέτοιες ταινίες είναι τα *[[Όσα παίρνει ο άνεμος (ταινία)|Όσα παίρνει ο άνεμος]]*, *[[Δόκτωρ Ζιβάγκο (ταινία)|Δόκτωρ Ζιβάγκο]]*, *[[Οι κόκκινοι]]*, *[[Τιτανικός (ταινία, 1997)|Τιτανικός]]*, *[[Οι ατελείωτοι αρραβώνες]]*, *[[Εξιλέωση (ταινία)|Εξιλέωση]]*, *[[Το πορτρέτο μιας γυναίκας που φλέγεται]]* και *Ψυχρός πόλεμος*.

### Παραφυσικό ειδύλλιο
Το **παραφυσικό ειδύλλιο** είναι ένα δημοφιλές είδος ταινίας που παρουσιάζει ερωτικές σχέσεις μεταξύ ανθρώπων και υπερφυσικών πλασμάτων. Κάποια από τα δημοφιλή υποδείδη είναι ο βαμπιρισμός, τα ταξίδια στο χρόνο, τα φαντάσματα και τις τηλεπαθητικές ή τηλεκινητικές ικανότητες – δηλαδή πράγματα που δεν μπορεί να εξηγήσει η επιστήμη. Το υποείδος αυτό ξεκίνησε από τη λογοτεχνία και προχώρησε στην οθόνη κυρίως στις αρχές της δεκαετίας του 2000, μετά την επιτυχία των διασκευών των βιβλίων της Στέφανι Μέγιερ. Από το 2007–08, τα κινηματογραφικά στούντιο έχουν κυκλοφορήσει διάφορες παραφυσικές αισθηματικές ταινίες, πολλές από τις οποίες είναι διασκευασμένες από μυθιστορήματα.

Παραδείγματα παραφυσικών αισθηματικών ταινιών είναι τα *[[Εξολοθρευτής Άγγελος|Εξολοθρευτής άγγελος]]*, *The Twilight Saga*, *Αγάπησα ένα ζόμπι*, *Vampire Academy*, *On - drakon* και *[[Η μορφή του νερού]]*.

### Ρομαντική κομεντί

Οι **ρομαντικές κομεντί** είναι ταινίες με ανάλαφρες, χιουμοριστικές πλοκές, που επικεντρώνονται σε ρομαντικές ιδέες όπως ότι η αληθινή αγάπη υπερπηδά τα περισσότερα εμπόδια. Το χιούμορ σε τέτοιες ταινίες είναι συνήθως λεκτικό και χαμηλών τόνων ή καταστάσεων, και όχι χονδροειδές. Ταινίες αυτού του είδους είναι: *[[Τα Φώτα της Πόλης|Τα φώτα της πόλης]]*, *Μια νύχτα στην όπερα*, *[[Συνέβη μια Νύχτα|Συνέβη μια νύχτα]]*, *[[Ξαναπαντρεύομαι τη γυναίκα μου]]*, *[[Κοινωνικά σκάνδαλα]]*, *Αβάσταχτη γοητεία*, *[[Διακοπές στη Ρώμη]]*, *Έρωτας μετ' εμποδίων*, *Εκεί που δεν το περιμένεις*, *[[Χαμένοι στη μετάφραση (ταινία)|Χαμένοι στη μετάφραση]]*, *Προς όλα τα αγόρια που αγάπησα*, *[[Τέσσερις γάμοι και μία κηδεία]]*, *Ντέιβ: Πρόεδρος για μια μέρα*, *Πες το όπως θες*, *[[Κάτω από τη λάμψη του φεγγαριού]]*, *[[Καλύτερα δε γίνεται]]*, *[[Κάλλιο αργά παρά αργότερα (ταινία)|Κάλλιο αργά παρά αργότερα]]*, *[[Όταν ο Χάρι γνώρισε την Σάλι...|Όταν ο Χάρι γνώρισε τη Σάλι]]*, *[[Ο νευρικός εραστής]]*, Μανχάταν και *[[Η γκαρσονιέρα]].*

### Ρομαντικό δράμα

[μικρογραφία|221x221εσ| Ο Σαλάχ Ζουλφικάρ αγκαλιάζει με πάθος τη [Σάντια (τραγουδίστρια)|Σάντια στην ταινία του 1965 *Aghla min hayati.*]]
Τα **ρομαντικά δράματα** περιστρέφονται συνήθως γύρω από ένα εμπόδιο που παρεμβαίνει στη βαθιά και αληθινή αγάπη μεταξύ δύο ανθρώπων. Η μουσική χρησιμοποιείται συχνά για να δείξει τη συναισθηματική διάθεση. Η ολοκλήρωση ενός ρομαντικού δράματος συνήθως δεν αποκαλύπτει εάν θα επιτευχθεί η τελική ερωτική ένωση μεταξύ των δύο βασικών χαρακτήρων.

Παραδείγματα ρομαντικών δραματικών ταινιών και εκπομπών είναι τα *[[Καζαμπλάνκα (ταινία)|Καζαμπλάνκα]]*, *Εγωισμός και προκατάληψις*, *Η ισστορία μιας αγάπης*, *Aghla min hayati*, *Ιστορία αγάπης*, *[[Ο γυρισμός]]*, *Σοκολάτα σε καυτό νερό*, *Sommersby*, *Οι γέφυρες του Μάντισον*, *[[Ο Άγγλος ασθενής (ταινία)|Ο Άγγλος ασθενής]]*, *[[Ερωτευμένος Σαίξπηρ]]*, *Ιπτάμενος και τζέντλεμαν* και *[[Σινεμά ο Παράδεισος]]*.

Πιο πρόσφατα παραδείγματα είνα τα *[[Πλαγίως (ταινία)|Πλαγίως]]*, *[[Αναμνήσεις μιας γκέισας]]*, *[[Slumdog Millionaire]]*, *Ραντεβού στον αέρα*, *[[The Artist]]*, *Γκλόρια* και *Malcolm & Marie*.

Ο σκηνοθέτης Ρίτσαρντ Λίνκλεϊτερ σκηνοθέτησε την περίφημη τριλογία *Πριν το ξημέρωμα*, *Πριν το ηλιοβασίλεμα* και *Πριν τα μεσάνυχτα*.

Ρομαντικά δράματα με πρωταγωνιστές του ίδιου φύλου είναι οι ταινίες *[[Το μυστικό του Brokeback Mountain]]*, *[[Η Ζωή της Αντέλ|Η ζωή της Αντέλ]]*, *[[Carol (ταινία)|Carol]]*, *[[Moonlight (ταινία)|Moonlight]]* και *[[Να με φωνάζεις με τ' όνομά σου]]*.

Οι ταινίες **ρομαντικές φαντασίας** περιγράφουν φανταστικές ιστορίες χρησιμοποιώντας πολλά στοιχεία και συμβάσεις του είδους της αισθηματικής ταινίας. Μερικά παραδείγματα είναι οι ταινίες *[[Η γυναίκα πειρασμός]]*, *Top Hat*, *[[Οι Ομπρέλες του Χερβούργου|Οι ομπρέλες του Χερβούργου]]*, *[[Τραγουδώντας στη βροχή]]*, *[[Η Μέρα της Μαρμότας (ταινία)|Η μέρα της μαρμότας]]*, *Η μαγεμένη*, *[[Σταχτοπούτα (Αμερικανική ταινία, 2015)|Σταχτοπούτα]]*, *[[Η Πεντάμορφη και το Τέρας (ταινία, 2017)|Η πεντάμορφη και το τέρας]]*, *Σκοτεινός κώδικας*, *[[Η Αιώνια Λιακάδα ενός Καθαρού Μυαλού|Η αιώνια λιακάδα ενός καθαρού μυαλού]]*, *[[Μεσάνυχτα στο Παρίσι]] ,* *[[Δικός της]]* και *[[Η μορφή του νερού]].*

### Αισθηματικό μιούζικαλ
Το **αισθηματικό  μιούζικαλ** (εναλλακτικά **ρομαντικό μιούζικαλ**) είναι ένα υποείδος αισθηματικής ταινίας που παρουσιάζει ερωτικές σχέσεις και η ιστορία του οποίου εξηγείται εν μέρει μέσω τραγουδιών ή/και χορευτικών. Αυτό το είδος ξεκίνησε στο Μπρόντγουεϊ και μεταφέρθηκε στη μεγάλη οθόνη.

Μερικά παραδείγματα είναι οι ταινές *Νότιος Ειρηνικός*, *[[Γουέστ Σάιντ Στόρι (ταινία, 1961)|Γουέστ Σάιντ Στόρι]]* και το ριμέικ του 2021, *[[Grease (ταινία)|Grease]]*, *[[High School Musical]]*, *Μέχρι την άκρη του κόσμου*, *[[Moulin Rouge!]]*, *[[Mamma Mia! Η Ταινία|Mamma Mia! Η ταινία]]*, *Ερωτευμένοι στο Εδιμβούργο* και *[[La La Land (ταινία)|La La Land]]*.

### Αισθηματικό θρίλερ
Το **αισθηματικό**  **θρίλερ** είναι ένα υποείδος με μια ιστορία που συνδυάζει στοιχεία της σιαθηματικής ταινίας και θρίλερ. Μερικά παραδείγματα σιαθηματικών θρίλερ είναι οι ταινίες *Ο πόθος*, *[[Το Κυνήγι του Κλέφτη|Το κυνήγι του κλέφτη]]*, *[[Δεσμώτης του Ιλίγγου|Δεσμώτης του ιλίγγου]]*, *Το παιχνίδι των λυγμών*, *[[Ο σωματοφύλακας (ταινία)|Ο σωματοφύλακας]]*, *[[Άπιστη (ταινία)|Άπιστη]]*, *Χωρίς αναστολές*, *[[Το φάντασμα της όπερας (ταινία, 2004)|Το φάντασμα της όπερας]]*, *Ο τουρίστας* και *Οι ρυθμιστές*.

## Διαφορετικές ταξινομίες
Η ταξινομία των σεναρίων δημιουργεί πρόσθετες κατηγορίες πέρα από το "υποείδος". Έχουν καθοριστεί πενήντα γενικές κατηγορίες, οι οποίες μπορούν να συνδυαστούν με το είδος της αισθηματικής ταινίες. Με βάση αυτήν την προσέγγιση, ταινίες όπως το *[[Όσα παίρνει ο άνεμος (ταινία)|Όσα παίρνει ο άνεμος]]* (που αναφέρθηκε παραπάνω) ταξινομούνται ως δραματικές, ιστορικές / οικογενειακές και αισθηματιικές και όχι απλώς ως ιστορικά ειδύλλια, ενώ *[[Το Ημερολόγιο|Το ημερολόγιο]]* θα μπορούσε να χαρακτηριστεί δραματική, ιατρική, αισθηματική ταινία και όχι απλώς ρομαντικό δράμα.

## Κινηματογράφος και τηλεόραση στην Ελλάδα
[μικρογραφία|221x221εσ|[Αφίσα της ελληνικής ταινίας *[[Ο άνθρωπος που γύρισε από τον πόνο]]* (1966)]]
Στην Ελλάδα, το είδος της αισθηματικής ταινίας γνώρισε ιδιαίτερη άνθιση με τα μελό της δεκαετίας του 1960, χωρίς αυτό να σημαίνει ότι η παραγωγή αισθηματικών ταινιών από διάφορα υποείδη σταμάτησε την εποχή εκείνη. Γνωστά παραδείγματα είναι:

Κάποιες από τις αισθηματικές σειρές που προβλήθηκαν στην ελληνική τηλεόραση είναι:

## Δείτε επίσης

* Δραματική ταινία

## Παραπομπές

## Εξωτερικοί σύνδεσμοι

* Αγγλόφωνες αισθηματικές ταινίες με κορυφαία βαθμολογία στο IMDb

Κατηγορία:Κινηματογραφικά είδη
Κατηγορία:Διαπροσωπικές σχέσεις